CELEX: 32019D1728
Language: et
Date: 2019-10-15 00:00:00
Title: Komisjoni rakendusotsus (EL) 2019/1728 15. oktoober 2019, Euroopa Parlamendi ja nõukogu direktiivi 2009/48/EÜ toetuseks koostatud mänguasjade harmoneeritud standardite kohta

16.10.2019   
               
               
                  ET
               
               
                  Euroopa Liidu Teataja
               
               
                  L 263/32
               
            
         KOMISJONI RAKENDUSOTSUS (EL) 2019/1728
         15. oktoober 2019,
         Euroopa Parlamendi ja nõukogu direktiivi 2009/48/EÜ toetuseks koostatud mänguasjade harmoneeritud standardite kohta
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu direktiivi 2009/48/EÜ (2) artikliga 13 eeldatakse, et mänguasjad, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad nõuetele, mida nimetatud standardid või nende osad käsitlevad ja mis on sätestatud direktiivi 2009/48/EÜ artiklis 10 ja II lisas.
                  
               
                     (2)
                  
                  
                     Komisjon esitas 9. juuli 2009. aasta kirjas M/445 Euroopa Standardikomiteele (CEN) ja Euroopa Elektrotehnika Standardikomiteele (CENELEC) taotluse koostada direktiivi 2009/48/EÜ toetavad uued harmoneeritud standardid ning vaadata läbi seda toetavad olemasolevad harmoneeritud standardid.
                  
               
                     (3)
                  
                  
                     Direktiivi 2009/48/EÜ II lisa III osa punktis 13 on sätestatud mänguasjadest või mänguasjade osadest eralduva 19 aine migratsiooni piirnormid, mida ei tohi ületada. Neid piirnorme ei kohaldata juhul, kui ohu saab välistada, näiteks kui üht või mitut ainet sisaldada võivale mänguasja osale ei ole võimalik ligi pääseda.
                  
               
                     (4)
                  
                  
                     CEN vaatas 9. juuli 2009. aasta taotluse M/445 alusel läbi harmoneeritud standardi EN 71-3:2013+A3:2018 („Teatud elementide migratsioon“), mille viide on avaldatud Euroopa Liidu Teatajas, (3) et võtta standardis EN 71-3 kirjeldatud katsemeetodites arvesse viimaseid tehnilisi ja teaduslikke edusamme. Need edusammud hõlmavad kroom (VI) ja tinaorgaaniliste ühendite täiustatud mõõtmist, paremini kontrollitavaid katsetingimusi ning standardi EN 71-3 täiustatud struktuuri, et lihtsustada tegelikkuses kohaldamist. Selle tulemusena võeti vastu harmoneeritud standard EN 71-3:2019 („Teatud elementide migratsioon“).
                  
               
                     (5)
                  
                  
                     Komisjon on koos CENiga hinnanud, kas CENi koostatud harmoneeritud standard EN 71-3:2019 („Teatud elementide migratsioon“) vastab 9. juuli 2009. aasta taotlusele M/445.
                  
               
                     (6)
                  
                  
                     Harmoneeritud standard EN 71-3:2019 vastab nõuetele, mida see peaks täitma ja mis on sätestatud direktiivis 2009/48/EÜ. Seepärast on asjakohane avaldada viide nimetatud standardile Euroopa Liidu Teatajas.
                  
               
                     (7)
                  
                  
                     Harmoneeritud standardiga EN 71-3:2019 asendatakse harmoneeritud standard EN 71-3:2013+A3:2018. Seepärast on asjakohane kustutada viide sellele standardile Euroopa Liidu Teatajast. Selleks et anda mänguasjatootjatele piisavalt aega oma toodete kohandamiseks harmoneeritud standardi EN 71-3:2019 läbivaadatud kirjeldustega, tuleb harmoneeritud standardi EN 71-3:2013+A3:2018 viite kustutamine edasi lükata.
                  
               
                     (8)
                  
                  
                     Selguse ja otstarbekohasuse huvides tuleks avaldada direktiivi 2009/48/EÜ toetuseks koostatud ja asjaomastele nõuetele vastavate harmoneeritud standardite täielik loetelu ühes õigusaktis. Seepärast tuleks praegu Euroopa Liidu Teatajas (4) avaldatud standardite viited lisada käesolevasse otsusesse. Sellest tulenevalt tuleb tunnistada kehtetuks komisjoni rakendusotsus (EL) 2019/1254 (5).
                  
               
                     (9)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Direktiivi 2009/48/EÜ toetuseks koostatud harmoneeritud mänguasjastandardite viited, mis on esitatud käesoleva otsuse I lisas, avaldatakse Euroopa Liidu Teatajas.
         
         
            Artikkel 2
            Direktiivi 2009/48/EÜ toetuseks koostatud harmoneeritud mänguasjastandardite viited, mis on esitatud käesoleva otsuse II lisas, kustutatakse Euroopa Liidu Teatajast alates selles lisas märgitud kuupäevadest.
         
         
            Artikkel 3
            Rakendusotsus (EL) 2019/1254 tunnistatakse kehtetuks.
         
         
            Artikkel 4
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 15. oktoober 2019
            
               
                  Komisjoni nimel
               
               
                  President
               
               Jean-Claude JUNCKER
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 18. juuni 2009. aasta direktiiv 2009/48/EÜ mänguasjade ohutuse kohta (ELT L 170, 30.6.2009, lk 1).
         
            (3)  ELT C 282, 10.8.2018, lk 3.
         
            (4)  Komisjoni teatis teemal Euroopa parlamendi ja nõukogu direktiiv 2009/48/EÜ mänguasjade ohutuse kohta (ELT C 282, 10.8.2018, lk 3).
         
            (5)  Komisjoni 22. juuli 2019. aasta rakendusotsus (EL) 2019/1254 Euroopa Parlamendi ja nõukogu direktiivi 2009/48/EÜ toetuseks koostatud mänguasjade ohutust käsitlevate harmoneeritud standardite kohta (ELT L 195, 23.7.2019, lk 43).
      
      
         
            I LISA
            
                        Nr
                     
                     
                        Viide standardile
                     
                  
                        1.
                     
                     
                        EN 71-1:2014+A1:2018 „Mänguasjade ohutus. Osa 1: Mehaanilised ja füüsikalised omadused“
                     
                  
                        2.
                     
                     
                        EN 71-2:2011+A1:2014 „Mänguasjade ohutus. Osa 2: Süttivus“
                     
                  
                        3.
                     
                     
                        EN 71-3:2019 „Mänguasjade ohutus. Osa 3: Teatud elementide migratsioon“
                     
                  
                        4.
                     
                     
                        EN 71-4:2013 „Mänguasjade ohutus. Osa 4: Katsekomplektid keemiakatseteks ja samalaadseks tegevuseks“
                     
                  
                        5.
                     
                     
                        EN 71-5:2015 „Mänguasjade ohutus. Osa 5: Keemilised mänguasjad (komplektid), välja arvatud katsekomplektid“
                     
                  
                        1.
                     
                     
                        EN 71-7:2014+A2:2018 „Mänguasjade ohutus. Osa 7: Sõrmevärvid. Nõuded ja katsemeetodid“
                        Märkus. Lubatud säilitusaine klimbasooli (standardi B lisa tabeli B.1 kanne 22) puhul kehtib vastavuseeldus kuni maksimaalse lubatud kontsentratsioonini, milleks on 0,2 % (mitte 0,5 %). Selle aluseks on tarbijaohutuse komitee klimbasooli käsitleva arvamuse (P64) (viide SCCS/1506/13) addendum, mis võeti vastu pärast seda, kui CEN oli standardi avaldanud.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                  
                        2.
                     
                     
                        EN 71-8:2018 „Mänguasjade ohutus. Osa 8: Tegevusmänguasjad koduseks kasutamiseks“
                     
                  
                        3.
                     
                     
                        EN 71-12:2013 „Mänguasjade ohutus. Osa 12: N-nitrosamiinid ja N-nitroositavad ained“
                     
                  
                        4.
                     
                     
                        EN 71-13:2014 „Mänguasjade ohutus. Osa 13: Haistmismeelt arendavad lauamängud, kosmeetikakomplektid ja maitsmismeelt arendavad mängud“
                     
                  
                        5.
                     
                     
                        EN 71-14:2018 „Mänguasjade ohutus. Osa 14: Batuudid koduseks kasutamiseks“
                     
                  
                        6.
                     
                     
                        EN 62115:2005 „Elektrilised mänguasjad. Ohutus“
                        IEC 62115:2003 (Muudetud) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (Muudetud)
                     
                  
      
      
         
            II LISA
            
                        Nr
                     
                     
                        Viide standardile
                     
                     
                        Kustutamise kuupäev
                     
                  
                        1.
                     
                     
                        EN 71-3:2013+A3:2018 „Mänguasjade ohutus. Osa 3: Teatud elementide migratsioon“
                     
                     
                        15. aprill 2020
                     
                  
                        2.
                     
                     
                        EN 71-14:2014+A1:2017 „Mänguasjade ohutus. Osa 14: Batuudid koduseks kasutamiseks“
                     
                     
                        22. jaanuar 2020